***Župa Presvetog Srca Isusova***

**Palmotićeva 31, Zagreb**

**ŽUPNI LISTIĆ broj 335**

5. prosinca 2021.

 **2. NEDJELJA DOŠAŠĆA**

**Evanđelje:** **Lk 3, 1-6**

Petnaeste godine vladanja cara Tiberija, dok je upravitelj Judeje bio Poncije Pilat, tetrarh Galileje Herod, a njegov brat Filip tetrarh Itureje i zemlje trahonitidske, i Lizanije tetrarh Abilene, za velikog svećenika Ane i Kajfe, dođe riječ Božja Ivanu, sinu Zaharijinu, u pustinji. On obiđe svu okolicu jordansku propovijedajući obraćeničko krštenje na otpuštenje grijeha kao što je pisano u Knjizi besjeda Izaije proroka: „Glas viče u pustinji: ’Pripravite put Gospodinu, poravnite mu staze! Svaka dolina neka se ispuni, svaka gora i brežuljak neka se slegne! Što je krivudavo, neka se izravna, a hrapavi putovi neka se izglade! I svako će tijelo vidjeti spasenje Božje.’“

**Komentar**

U evanđelju se susrećemo sa svetim Ivanom Krstiteljem koji oduševljeno propovijeda o ljepoti dolazećeg Kraljevstva Božjeg kada se budu neravnine popunile, krivine ispravile, a hrapave staze poravnale. Na žalost, sveti Ivan do nije doživio, a ponekad se i nama čini da se od dolaska Gospodina Isusa ništa nije promijenilo: zli ljudi su i nadalje ostali zli, a „gujino leglo“, kako je sveti Ivan obilježio farizeje, i nadalje grizu svoju okolinu. Međutim, evanđeoska poruka ne govori da smo mi oni koji ćemo otkupiti ovaj svijet, već da Bog treba doći i sve obnoviti. Samo Božja snaga može ostvariti ono za što čovjek nije sposoban. Mi i ne trebamo ispraviti nedostatke prirode, već mane svoga srca. U ljudskom srcu se nalaze neravne staze loših namjera, tamo se nalaze krivi putovi nepoštenja. Advent je pravo vrijeme za promjene.

M. Szentmartoni: Očarani Božjom Riječju

|  |
| --- |
| **OBAVIJESTI** |

Svete mise će do daljnjega **nedjeljom** biti u Bazilici. Radnim danom su svete mise i dalje u dvorani-crkvi uključujući zornice koje počinju u ponedjeljak 29. studenoga u 6 sati. Zornice i ove godine prenosi Sportska televizija.

Ove nedjelje, 2. adventske, pod župnom sv. misom u 9.30 predstavit ćemo ovogodišnje kandidate za krizmu.

Mandat našega župnog vijeća je istekao pa ćemo 2. adventske nedjelje početi izbor novog župnog vijeća. Bit će glasački listići s imenima kandidata kao i glasačka kutiju u koju će župljani ubacivati svoje glasačke listiće. Na listiću će biti mogućnost dopisati do 3 vlastita kandidata pored onih koji će već biti na listiću. Izbori će trajati cijeli tjedan i završiti na 3. adventsku nedjelju nakon večernje sv. mise u 19 sati.

U nedjelju, 5.12., u 20 sati je u bazilici veliki koncert pod nazivom “Palma - susret generacija” s hitovima sakralne glazbe uz ravnanje Palminih dirigenata: Robert Homen, Ankica Juričić, Ivan Josip Skender i Franjo Klinar uz orguljaša bazilike Antu Knešaureka. Na koncertu će nastupiti preko stotinu pjevača. Na kraju će se skupljati dobrovoljni prilozi za obnovu Bazilike.

U utorak 7.12. u 18.30 je duhovna obnova Molitvene zajednice “Srce Isusovo” koja počinje sv. misom u Bazilici. Nakon sv. mise slijedi nagovor i svjedočenje te klanjanje pred Presvetim. Obnova će završiti koncertom sljavljeničke skupine Zajednice uz prikupljanje dobrovoljnih pčriloga za obnovu.

Sljedeće nedjelje (3. adventske, 12.12.) u 10 sati HRT će izravno prenositi sv. misu iz Bazilike. Zbog toga će možda sv. misa u 11 sati početi nekoliko minuta kasnije.

Preporučujemo župljanima u molitve ovogodišnje kandidate za krizmu koje smo danas predstavili župnoj zajednici.

Kao i svake godine počevši od ove nedjelje skupljamo živežne namirnice za korisnike župnog karitasa. Svoje darove kao i uvijek možete donijeti u župni ured ili na portu. Učinimo potrebitima i ove godine Božić ljepšim.

Ako poznajete nekoga tko razmišlja o redovničkom pozivu, više može saznati na [www.skac.hr](http://www.skac.hr/) i [www.isusovci.hr](http://www.isusovci.hr)

Željeli smo obaviti **blagoslov obitelji** uobičajenim redom. Nažalost okolnosti ne dopuštaju. Nakon savjetovanja s članovima župnog vijeća odlučili smo se za prošlogodišnji model: počevši od subote 4. prosinca prema priloženom rasporedu pozivamo predstavnike obitelji iz navedenih ulica da dođu na neku od sv. misa toga dana, donesu od kuće bočicu s vodom što ćemo ju blagosloviti na završetku svake svete mise i kojom će sami poškropiti svoje domove. Pod večernjom sv. misom župnik će služiti dodatnu intenciju u kojoj će prikazati potrebe i nakane svih obitelji koje žive u tim ulicama. Tko ne može doći u dan kad je na rasporedu njegova ulica, može doći u bilo koji dan od 4. do 15. prosinca.

**Raspored za sv. misu i blagoslov vode**

Subota, 4. prosinca: Palmotićeva

Nedjelja, 5. prosinca: Šenoina, Branimirova

Ponedjeljak, 6. prosinca: Draškovićeva

Utorak, 7. prosinca: Petrinjska, Kneza Borne

Srijeda, 8. prosinca: Hatzova,Trg kralja Tomislava

Četvrtak, 9. prosinca: Gajeva, Hebrangova, Baruna Trenka, Berislavićeva

Petak, 10. prosinca: Erdödyjeva, Kneza Mislava

Subota, 11. prosinca: Trpimirova, Domagojeva, Križanićeva, Švearova

Nedjelja, 12. prosinca: Đorđićeva, Mrazovićeva, Boškovićeva, Kralja Držislava, Trg žrtava fašizma

Po Vašem pozivu rado ćemo se odazvati, doći i osobno blagosloviti Vašu obitelj u terminu po dogovoru uz poštivanje svih epidemioloških mjera. To može biti sada u adventu, tijekom božićnih blagdana, pa i kasnije kad mjere popuste (lani smo blagoslivljali i nakon Uskrsa). Pozvati nas možete na e-mail adresu (najbolje): zupalma@email.t-com.hr ili na telefon 4803 000 (porta) ili 4803 050 (župni ured), 091 553 5019 (župnik) a možete i svoje podatke, adresu i broj telefona ostaviti na porti ili u sakristiji.

Ponedjeljkom u 20 sati **molimo krunicu** za obitelji kod Kamenitih vrata.

**MANJE JE VIŠE (LAIČKA KOLUMNICA [292])**

**Radost je u očekivanju**

Prije tjedan dana ušli smo u mnogima od nas najljepši dio godine – očekivanje Božića. Mojoj obitelji je posebna radost pjevati adventske pjesme uz upaljene svijeće, ali ne samo tada nego i dok se vozimo u školu i na radno mjesto. Došašće je za nas vrijeme radosti, očekivanja i nade, ali i duhovne pripreme za Isusovo rođenje, kada preispitujemo svoj život i pokušavamo ga učiniti boljim i plemenitijim. To nije uvijek lako. Nekad nas plaši potreba za velikim i radikalnim obraćenjima koja sami sebi znamo nametati pritisnuti društvenim, obiteljskim, poslovnim ili školskim obavezama što nas zna odvesti u stres i malodušnost da zaboravljamo da svako putovanje započinje korakom. Najbolji i najispravniji korak je dolazak na svetu misu. Tu nam se odmah budi radost, nada i jednostavnost i utjeha. I u prvom i drugom današnjem čitanju se očituje radost kao pokretač, a evanđelje zaključuje da ćemo svi vidjeti Božje spasenje. Današnji psalam nam pjeva da „silna nam djela učini Gospodin, opet smo radosni!“

Radost nije samo osjećaj nego je i vrlina koja se ogleda iz duše i prenosi na druge. Na nedjeljnom večernjem koncertu ćemo pjevajući za našu Palmu (sadašnji i bivši „palmaši“) prenositi radost i zahvaljivati Bogu za njegova dobročinstva zajedno dišući i slažući akorde težeći savršenoj harmoniji. U Palmi smo se suprug i ja upoznali, stekli najbolje prijatelje koji su danas kumovi naše djece i uvijek pronalazili nadu i utjehu za sve životne nedaće. Možemo svi odabrati da nam jedan od koraka obraćenja u putu prema Božiću bude da budemo glasnici radosne vijesti.

Antonija Blažina

|  |
| --- |
| **2. NEDJELJA DOŠAŠĆA – 5. PROSINAC 2021.** **SVETE MISE SU U BAZILICI** |
| **VRIJEME** | **MISNIK** | **VRIJEME-ISPOV.** | **ISPOVJED U SKAC KLUBU** | **ISPOVJED U KNJIŽARI** |
| **7:00** | P. ŠESTAK | **6:45 – 8:30** | P. JUNUŠIĆ | P. VLAH |
| **8:00** | P. SABOLIĆ |  |  |  |
| **9:30** | P. MATIĆ | **9:15 – 11:00** | P. ŠTANFEL | P. BARUN |
| **11:00** | P. KOČIŠ |  |  |  |
| **12:15** | P. NODILO | **11:00 – 12:45** | P. ROŽMARIĆ | P. ŠPIRANEC |
|  |  |  |  |  |
| **17:00** | P. JUNUŠIĆ | **16:30 – 18:00** | P. SABOLIĆ | P. RUBINIĆ |
| **19:00** | P. JOZIĆ | **18:00 – 20:00** | P. BALATINAC | P. MATIĆ |

**MISE I ISPOVIJEDANJE U TJEDNU OD 6.XII DO 11. XII – SVAKI DAN**

|  |  |
| --- | --- |
| **SVETE MISE** | **ISPOVJEDANJE ZA ZORNICE I OSTALE SV.MISE – DVORANE 1., 2. i PO POTREBI SKAC KLUB** |
| **VRIJEME** | **MISNIK** | **ISPOVIJED** | **PONEDJELJAK** | **UTORAK** | **SRIJEDA** | **ČETVRTAK** | **PETAK** | **SUBOTA** |
| **6:00** | P.BALATINACP. KOČIŠ | **5:30 – 7:00** | P. RUBINIĆ | P. RUBINIĆ | P. RUBINIĆ | P. RUBINIĆ | P. RUBINIĆ | P. RUBINIĆ |
| **7:00** | P. SABOLIĆ | **7:00 – 8:30** | P. JUNUŠIĆ | P. JUNUŠIĆ | P. JUNUŠIĆ | P. JUNUŠIĆ | P. JUNUŠIĆ | P. JUNUŠIĆ |
| **8:00** | P. MATIĆ | **8.30 – 9.30** | P.VLAH | P.VLAH | P.VLAH | P.VLAH | P.VLAH | P.VLAH |
| **9:00** | P. NODILO |  |  |  |  |  |  |  |
| **12:00** | P. NAGY | **11.30–13.00** | P.ROŽMARIĆ-D1P. SABOLIĆ -D2 | P.ŠTANFELP. SABOLIĆ | P.ŠTANFELP. SABOLIĆ | P.ROŽMARIĆ P. SABOLIĆ | P.ROŽMARIĆ P. SABOLIĆ | P.ROŽMARIĆ P. SABOLIĆ |
|  |  |  |  |  |  |  |  |  |
| **18:30** | P. JOZIĆ | **18:00–19:30** | P. ŠTANFEL-D1P. NAGY – D2 | P.BALATINACP. NAGY  | P.BALATINACP. NAGY  | P.ŠTANFELP. NAGY  | P.ŠTANFELP. NAGY  | P.BALATINACP. NAGY  |

Želite li da i drugi župljani, znanci ili prijatelji župni listić primaju e-poštom? Predložite im da pošalju e-poštu s naslovom „Želim ŽL e-poštom“ na info@ok-merz.hr Ako ne želite primati župni listić učinite to na istu e-adresu.

Izdaje župa Presvetog Srca Isusova, Palmotićeva 31, Zagreb,

tel. 480 30 50, zupalma@email.t-com.hr, godina: VIII, <http://www.zupa-presvetog-srca-isusova.hr/>